Munții Maramureșulu

Munții Maramureșului (doslova Marmarošské vrchy, , alebo Maramureš, Maramureș, Marmaroš) je pohorie na rumunsko-ukrajinských hraniciach. Patrí k jadrovým pohoriam Vnútorných Východných Karpát. Z hľadiska rumunského členenia rumunských Východných Karpát patrí do najsevernejšej skupiny zvanej Carpații Maramureșului și Bucovinei (Maramurešské a Bukovinské Karpaty). V širšom zmysle sú niekedy z rumunského pohľadu za Maramureš považované celé Poloninské Karpaty.Jiří Čížek a kolektív: Rumunské a bulharské hory. 223 pp. Olympia, Praha, 1986. Str.16.

Južné svahy spadajú do Maramurešskej kotliny (Depresiunea Maramureșului) s riekami Vișeu a Iza; za ňou sa dvíhajú pohoria Ţibleș a Rodna. V závere kotliny na juhovýchode je Maramureš oddelený od Rodny sedlom Prislop (). Kotlina ohraničuje pohorie Maramureš aj zo západu, kde sa na rumunsko-ukrajinskej hranici Vișeu vlieva do Tisy. Na ukrajinskej strane ohraničuje pohorie zo západu tok Tisy, zo severu údolia jej zdrojnice Bilej Tysy (Біла Тиса), ktorá oddeľuje Maramureš (tu tiež Rachivské hory) od Čornohory. Ďalej na východ k Maramureš priliehajú ukrajinské Čivčiny a Hrynjavy. Najvyšší vrchol Maramureša, Farcău, neleží na hlavnom hraničnom hrebeni, ale na bočnom hrebeni vybiehajúcom k juhu do rumunského vnútrozemia. Jeho nadmorská výška je v rôznych zdrojoch udávaná rôzne: 1 956,Rumunsko, automapa 1: 750000. Kartografie, Praha, 1991. ISBN 80-7011-111-9 resp. .Jiří Čížek a kolektív: Rumunské a bulharské hory. 223 pp. Olympia, Praha, 1986.

Pohorie je veľmi riedko obývané pastiermi. V karpatských lesoch žijú medvede, rysy a vlci.

 Referencie 

 Zdroj 

 Iné projekty 

 Literatúra 
 Jiří Čížek a kolektív: Rumunské a bulharské hory. Olympia, Praha, 1986

 Externé odkazy 
 Maramureš - fotografie a informácie o horách

Kategória:Pohoria v Rumunsku
Kategória:Pohoria na Ukrajine
Kategória:Vnútorné Východné Karpaty